**คำขอเช่าเครื่องสแกน QR Code/Barcode**

|  |
| --- |
| **1. ข้อมูลผู้เช่า Survey ID ………………………………. \*เอกสารเลขที่........................................................** |
| **€ บุคคลธรรมดา**  นาย/นาง/นางสาว นามสกุล เลขที่บัตรประจำตัวประชาชน  อยู่บ้านเลขที่ อาคาร ตรอก/ซอย ถนน  ตำบล/แขวง อำเภอ/เขต จังหวัด รหัสไปรษณีย์ |
| **€ นิติบุคคล**  ห้างหุ้นส่วนสามัญ/ห้างหุ้นส่วนจำกัด/บริษัท จำกัด ทะเบียนนิติบุคคลเลขที่  จัดตั้งภายใต้กฎหมายไทย สำนักงานตั้งอยู่เลขที่ อาคาร ตรอก/ซอย  ถนน ตำบล/แขวง อำเภอ/เขต จังหวัด  รหัสไปรษณีย์ |
| ชื่อร้าน  ที่ตั้งร้านเลขที่ อาคาร ตรอก/ซอย ถนน  ตำบล/แขวง อำเภอ/เขต จังหวัด รหัสไปรษณีย์  \*เบอร์ติดต่อ Email |
| **2. ข้อมูลการเช่าเครื่องสแกน QR Code/Barcode** |
| เครื่องสแกน QR Code/Barcode จำนวน เครื่อง ยี่ห้อ รุ่น  \*หมายเลขเครื่อง (“**ทรัพย์สินที่เช่า**”) โดยมีบริษัท บริษัท แอร์เพย์ (ประเทศไทย) จำกัด (“**แอร์เพย์**”) เป็นผู้ให้บริการรับชำระเงินตลอดระยะเวลาการเช่า  กำหนดระยะเวลาเช่า ปี ตั้งแต่วันที่ / / ถึง วันที่ / / |
| **3. ค่าเช่าเครื่องสแกน QR Code/Barcode** |
| เว้นแต่จะตกลงกันไว้เป็นอย่างอื่น ผู้ให้เช่าตกลงจะให้ผู้เช่าเช่าทรัพย์สินที่เช่าโดยปราศจากค่าเช่า ทั้งนี้ ผู้ให้เช่าสามารถเปลี่ยนแปลงอัตราค่าเช่า หรือเงื่อนไขการชำระเงินได้ โดยมิต้องได้รับความยินยอมและมิต้องบอกกล่าวล่วงหน้า  หากมีค่าใช้จ่าย หรือภาระภาษีใดๆ อันเกิดขึ้นจากการเช่าดังกล่าว ผู้เช่าจะเป็นผู้รับผิดชอบแต่เพียงผู้เดียว |

ข้าพเจ้าขอรับรองว่าข้อความข้างต้นนี้เป็นจริงทุกประการ

พนักงานผู้ประสานงาน

เบอร์ติดต่อ

............................................................................

ลงลายมือชื่อผู้เช่า

วันที่..............เดือน..........................พ.ศ................

|  |
| --- |
| **ข้อตกลงและเงื่อนไข** |
| 1. ผู้เช่าตกลงเช่าเครื่องสแกน QR Code/Barcode ภายใต้ชื่อ Sunmi Blink (“**ทรัพย์สินที่เช่า**”) จาก บริษัท ยูนิคอร์น (ประเทศไทย) จำกัด (“**ผู้ให้เช่า**”) และใช้แอปพลิเคชัน “AirPay” จากบริษัท แอร์เพย์ (ประเทศไทย) จำกัด (“**แอร์เพย์**”) โดยผู้เช่าตกลงจะใช้ทรัพย์สินที่เช่าผ่านแอปพลิเคชัน “AirPay” เพื่อใช้ในการรับชำระเงินในกิจการของตนเองเท่านั้น  2. ในระหว่างที่คำขอเช่ามีผลบังคับใช้ ผู้เช่าตกลงที่จะปฏิบัติตามเงื่อนไขการใช้บริการ (Terms of Service) ของผู้ให้เช่า และเงื่อนไขการใช้บริการของแอปพลิเคชัน “AirPay” อย่างเคร่งครัด กรณีที่มีความขัดแย้งระหว่างเงื่อนไขการใช้บริการและคำขอเช่า ให้ยึดถือเอาเงื่อนไขการใช้บริการของผู้เช่าเป็นหลัก  3. ผู้เช่าต้องไม่ให้ผู้อื่นเช่าช่วงหรือใช้ทรัพย์สินที่เช่า (รวมถึงสาขาของผู้เช่าที่ไม่ได้กำหนดไว้ในคำขอเช่าฉบับนี้ หรือนิติบุคคลอื่นใด) เว้นแต่ได้รับความยินยอมจากผู้ให้เช่าเป็นลายลักษณ์อักษร  4. ผู้เช่าจะต้องใช้งานทรัพย์สินที่เช่าเพื่อรับชำระเงิน โดยการสแกน QR Code/Barcode ภายใต้เงื่อนไขและข้อกำหนดของผู้ให้เช่าโดยเคร่งครัด ซึ่งวัตถุประสงค์ของการให้เช่าทรัพย์สินนี้เป็นไปเพื่อส่งเสริมให้ผู้เช่าสามารถใช้งานแอปพลิเคชัน “AirPay” ได้อย่างมีประสิทธิภาพ และผู้เช่าต้องใช้ทรัพย์สินที่เช่าเพื่อวัตถุประสงค์ในการใช้แอปพลิเคชัน “AirPay” ในการรับชำระเงินเท่านั้น (“**วัตถุประสงค์ของการเช่า**”) โดยผู้เช่าตกลงจะไม่ใช้ทรัพย์สินที่เช่าเพื่อการอื่นใดนอกเหนือไปจากวัตถุประสงค์ของการเช่าภายใต้ข้อกำหนดและเงื่อนไขนี้ และผู้เช่าไม่สามารถแก้ไข ดัดแปลง หรือต่อเติมทรัพย์สินที่เช่าได้เว้นแต่ได้รับความยินยอมจากผู้ให้เช่า หากผู้เช่าไม่ปฏิบัติตาม ผู้ให้เช่าอาจบอกเลิกคำขอเช่าและเรียกเอาทรัพย์สินที่เช่าคืนได้ทันที ทั้งนี้ ผู้ให้เช่าสงวนสิทธิ์ไม่คืนค่าเช่าใด และ/หรือค่าใช้จ่ายใดๆ ที่ผู้เช่าได้ชำระให้แก่ผู้ให้เช่าแล้วทุกกรณี  5. ผู้เช่าต้องใช้และจัดวางทรัพย์สินที่เช่าภายในพื้นที่ที่ผู้ให้เช่ากำหนดตลอดระยะเวลาการใช้งาน โดยห้ามมิให้ผู้เช่าเคลื่อนย้ายพื้นที่การใช้งานซึ่งทรัพย์สินที่เช่า โดยปราศจากความยินยอมจากผู้ให้เช่าเป็นลายลักษณ์อักษร ทั้งนี้ ค่าใช้จ่ายและ/หรือค่าเสียหายใดๆ อันเกิดจากการเคลื่อนย้ายทรัพย์สินที่เช่าให้ผู้เช่าเป็นผู้รับผิดชอบแต่เพียงผู้เดียว  6. ในกรณีที่ผู้เช่าเกิดปัญหาจากการใช้งานทรัพย์สินที่เช่าในภายหลัง เช่น สัญญาณอินเตอร์เน็ตมีปัญหา เป็นต้น ให้ผู้เช่าติดต่อกับผู้ให้บริการอินเตอร์เน็ตโดยตรง ทั้งนี้ ผู้ให้เช่าจะไม่รับผิดชอบในความเสียหาย หรือสูญเสียใดๆ อันเกิดขึ้นจากการดังกล่าวทั้งสิ้น  7. ผู้เช่ายินยอมให้ผู้ให้เช่าหรือตัวแทนของผู้ให้เช่าเข้าตรวจดูทรัพย์สินที่เช่าได้โดยไม่ต้องแจ้งล่วงหน้า ถ้าผู้ให้เช่าหรือตัวแทนของผู้ให้เช่าเห็นว่าทรัพย์สินที่เช่าหรืออุปกรณ์เครื่องใช้หรือทรัพย์สินอื่นใดที่ติดอยู่กับทรัพย์สินที่ให้เช่าอยู่ในสภาพชำรุดทรุดโทรม และ/หรือจะเป็นอันตรายเสียหาย ผู้ให้เช่าหรือตัวแทนจะแจ้งให้ผู้เช่าทำการแก้ไขหรือซ่อมแซมด้วยทุนทรัพย์ของผู้เช่าเอง ซึ่งผู้เช่าจะต้องรีบดำเนินการโดยพลัน หากละเลยหน้าที่ตามข้อนี้และเกิดความเสียหายขึ้น ผู้เช่าจะต้องรับผิดชอบแม้ในผลต่อเนื่องอันเกิดจากการละเลยนี้ด้วย  8. ถ้าทรัพย์สินที่เช่านั้นชำรุดบกพร่องหรืออยู่ในสภาพที่น่าจะเกิดความเสียหายหรือเป็นอันตราย หรือมีเหตุการณ์อย่างหนึ่งอย่างใดที่วิญญูชนทั่วไปเห็นว่าน่าจะต้องจัดการอย่างหนึ่งอย่างใดเพื่อปัดป้องภยันตรายใด ๆ อันจะเกิดขึ้นแก่ทรัพย์สินที่เช่าก็ดี หรือเรียกร้องอ้างสิทธิอย่างใดอย่างหนึ่งเหนือทรัพย์สินที่เช่าก็ดี หรือมีเหตุอันควรสงสัยว่าบุคคลใดน่าจะไม่ใช่ตัวแทนของผู้ให้เช่าในการติดต่อกับผู้เช่าเกี่ยวด้วยการปฏิบัติการตามคำขอเช่านี้ก็ดี ผู้เช่ามีหน้าที่จะต้องแจ้งให้ผู้ให้เช่าทราบโดยพลัน และไม่ว่าในกรณีใดไม่เกิน 12 ชั่วโมงนับจากเกิดเหตุขึ้น ในการนี้ ผู้เช่าจะไม่รับผิดใดๆ ต่อความเสียหายหรือความสูญเสียที่เกี่ยวข้องทรัพย์สินที่เช่าตามข้อ 8. นี้ เว้นแต่ผู้ให้เช่าจะได้รับทราบถึงเหตุดังกล่าวอยู่ก่อนแล้ว  9. ผู้เช่าจะต้องรับผิดในความสูญหายหรือบุบสลายใด ๆ อันเกิดขึ้นแก่ทรัพย์สินที่เช่าเพราะความผิดไม่ว่าจะด้วยจงใจหรือประมาทเลินเล่อของผู้เช่าหรือบุคคลซึ่งอยู่กับผู้เช่าหรือบุคคลอื่นใดที่มิใช่บุคคลที่เป็นฝ่ายผู้ให้เช่าก็ตาม  10. บรรดาทรัพย์สินทางปัญญา รวมถึงแต่ไม่จำกัดเฉพาะ ข้อมูล ข้อมูลการใช้ทรัพย์สินที่เช่า โปรไฟล์ผู้ใช้ รูปภาพ ตัวอักษร เนื้อหา เครื่องหมายการค้า กราฟฟิกและข้อมูลอื่นใดที่ปรากฎหรือจัดเก็บอยู่ในทรัพย์สินที่เช่าหรือแอปพลิเคชั่น “AirPay” เป็นกรรมสิทธิ์ของผู้ให้เช่าแต่เพียงผู้เดียว ผู้ให้เช่าไม่มีหน้าที่ต้องส่งมอบ เปิดเผย หรือโอนทรัพย์สินทางปัญญาและข้อมูลดังกล่าวให้แก่ผู้เช่าแม้คำขอเช่าได้สิ้นสุดลงแล้ว  11. ผู้ให้เช่าสงวนสิทธิในการยกเลิกข้อตกลงนี้ก่อนครบกำหนดเวลาได้ โดยจะแจ้งให้ผู้เช่าทราบล่วงหน้าไม่น้อยกว่า 24 ชั่วโมง  12. ถ้าผู้เช่าผิดข้อตกลงข้อหนึ่งข้อใด ผู้ให้เช่าจะใช้สิทธิต่อไปนี้แต่เพียงข้อหนึ่งข้อใดหรือรวมกันหรือทั้งหมดก็ได้  (1) บอกเลิกข้อตกลง  (2) เรียกค่าเสียหาย  (3) บอกกล่าวให้ปฏิบัติตามข้อตกลงและเงื่อนไขภายใต้คำขอเช่าฉบับนี้ ภายในกำหนดที่ผู้ให้เช่าเห็นสมควร  (4) เรียกคืนทรัพย์สินทันที  บรรดาคำบอกกล่าวใด ๆ ซึ่งผู้ให้เช่าจะพึงส่งแก่ผู้เช่านั้น ถ้าได้ส่งให้แก่บุคคลที่ปรากฏตัวอยู่ในสถานที่เช่าเป็นอาจิณ โดยผู้นั้นจะเป็นคนในครอบครัวของผู้เช่าหรือลูกจ้างหรือบริวารของผู้เช่าหรือเกี่ยวกับการงานของผู้เช่าอย่างใดอย่างหนึ่งก็ดีหรือว่าได้ทิ้งหรือปิดไว้ได้เปิดเผย ณ สถานที่เช่าหรือจัดส่งให้ทางจดหมายอิเล็กทรอนิกส์ หรือ แจ้งผ่านแอปพลิเคชัน แล้วก็ดี ผู้เช่าตกลงยินยอมให้ถือว่าเป็นการส่งแก่ผู้เช่าโดยชอบแล้วตั้งแต่ที่ได้ส่ง หรือทิ้งไว้ หรือได้ปิดไว้นั้น  13. ในกรณีที่ข้อตกลงนี้สิ้นสุดลงไม่ว่าเพราะเหตุใด ๆ ผู้เช่าจะต้องส่งมอบทรัพย์สินที่เช่าส่งคืนให้แก่ผู้ให้เช่าในสภาพปกติที่ผู้ให้เช่าจะใช้ประโยชน์ได้ทันที ทั้งนี้ไม่เกิน 7 วัน นับแต่วันที่ข้อตกลงต้องเลิกกัน หากพ้นกำหนดนี้แล้วถ้าผู้เช่าไม่ส่งมอบหรือไม่สามารถส่งมอบทรัพย์ที่เช่าคืนให้แก่ผู้ให้เช่า ไม่ว่าจะเป็นด้วยเหตุใดที่ไม่ใช่ความผิดฝ่ายผู้ให้เช่าแล้วผู้ให้เช่าอาจจะเรียกให้ผู้เช่าจะต้องรับผิดชอบชดใช้ค่าปรับให้แก่ผู้ให้เช่าในอัตราวันละ 100 บาท จนกว่าจะจัดการให้มีการส่งมอบทรัพย์สินที่เช่าให้แก่ผู้ให้เช่าในสภาพปกติที่ผู้ให้เช่าจะใช้ประโยชน์ได้ และถ้าผู้เช่าไม่จัดการดังกล่าวนี้ภายในกำหนด 15 วัน นับแต่วันที่ข้อตกลงเลิกกัน ผู้ให้เช่าจะจัดการเองก็ได้โดยผู้เช่าต้องรับผิดชอบชดใช้ค่าใช้จ่ายต่างๆ ที่ผู้ให้เช่าต้องเสียไปอีกส่วนหนึ่ง นอกจากค่าปรับดังกล่าวข้างต้นด้วย โดยจะต้องชำระผ่านช่องทางที่ผู้ให้เช่ากำหนด  14. ในกรณีที่ผู้เช่าต้องการแก้ไข เพิ่มเติม หรือเปลี่ยนแปลงข้อมูลสำหรับการใช้งานทรัพย์สินที่เช่า ให้ผู้เช่าติดต่อฝ่ายบริการลูกค้า (Customer Service) ของผู้ให้เช่าได้เพียงช่องทางเดียวเท่านั้น  15. ผู้ให้เช่าสงวนสิทธิในการแก้ไข เปลี่ยนแปลง หรือเพิ่มเติมข้อกำหนดและเงื่อนไขโดยไม่ต้องขอความยินยอมจากผู้เช่าและมิต้องบอกกล่าวล่วงหน้า  16. หากผู้เช่าผิดนัดหรือผิดข้อตกลงข้อใดข้อหนึ่งภายใต้ข้อตกลงและเงื่อนไขแห่งคำขอเช่าฉบับนี้ ผู้เช่าจะต้องรับผิดชำระหนี้ทั้งหมดที่ผิดนัดหรือผิดข้อตกลงดังกล่าว พร้อมทั้งเบี้ยปรับให้แก่ผู้ให้เช่าอีกเป็นเงินจำนวน 10 เท่าของราคาทรัพย์สินที่เช่าในราคาตามท้องตลาด นับตั้งแต่วันที่ผิดนัดหรือผิดข้อตกลงและเงื่อนไขภายใต้คำขอเช่าฉบับนี้ ทั้งนี้ ไม่เป็นการตัดสิทธิผู้ให้เช่าในการเรียกค่าเสียหายอื่นใดที่เกิดขึ้นตามข้อตกลงและเงื่อนไขภายใต้คำขอเช่าฉบับนี้  17. ในกรณีที่ผู้เช่าสิ้นสุดคำขอเช่าเครื่อง Sunmi T1 และ/หรือ เครื่อง Sunmi T2 (กรณีที่ผู้เช่ามิได้ซื้อเครื่อง Sunmi T1 และ/หรือ เครื่อง Sunmi T2 จากผู้ให้เช่า) ไม่ว่ากรณีใดๆ ให้ถือว่าข้อตกลงนี้สิ้นสุดลงในเวลาเดียวกัน  18. ผู้ให้เช่าจะไม่รับผิดชอบในความเสียหายใดๆ อันเกิดขึ้นจากการกระทำของบุคคลภายนอกทุกกรณี  19. ข้อกำหนดและเงื่อนไขฉบับนี้อยู่ภายใต้บทบังคับของกฎหมายแห่งประเทศไทย และให้ศาลของประเทศไทยมีอำนาจในกรณีที่มีข้อพิพาทใดๆ อันเกิดขึ้นจากคำขอเช่าฉบับนี้  20. ไม่ว่าในระยะเวลาใดและภายหลังที่ข้อตกลงและเงื่อนไขฉบับนี้สิ้นสุดลงแล้ว ผู้เช่าจะเก็บรักษาข้อมูลความลับไว้อย่างเคร่งครัดและห้ามมิให้เปิดเผยข้อมูลความลับตามที่กำหนดไว้ไม่ว่าบางส่วนหรือทั้งหมดแก่บุคคลอื่นใดทั้งสิ้น เว้นแต่ในกรณีที่จำเป็นต่อการปฏิบัติหน้าที่ของผู้ให้เช่าภายใต้ข้อตกลงและเงื่อนไขนี้  ในกรณีนี้ “**ข้อมูลความลับ**” หมายถึง ความลับทางการค้า ทรัพย์สินทางปัญญา ผลิตภัณฑ์ใหม่ แผนการตลาด และแผนธุรกิจใดๆ ของผู้ให้เช่า  21. เว้นแต่จะได้ตกลงไว้เป็นอย่างอื่นในข้อตกลงและเงื่อนไขฉบับนี้ และ คำรับรองใดๆ ให้มีผลผูกพันคู่สัญญาทั้งสองฝ่ายและทายาทของผู้เช่า ทั้งนี้ ห้ามมิให้ผู้เช่าโอนสิทธิภายใต้ข้อตกลงและเงื่อนไขฉบับนี้ ไม่ว่าโดยทางตรงหรือโดยทางอ้อม เว้นแต่จะได้รับความยินยอมเป็นลายลักษณ์อักษรล่วงหน้าจากผู้ให้เช่า  22. การที่ผู้ให้เช่าไม่ใช้สิทธิหรือความล่าช้าใดๆ ในการใช้สิทธิภายใต้ข้อตกลงและเงื่อนไขฉบับนี้ ไม่ถือว่าเป็นการสละสิทธิของผู้ให้เช่า และการใช้สิทธิใดๆ ภายใต้ข้อตกลงและเงื่อนไขฉบับนี้เพียงครั้งเดียว หรือบางส่วนของผู้ให้เช่าไม่ถือว่าเป็นการจำกัดการใช้สิทธิอื่นใด หรือการใช้สิทธิเพิ่มเติมใดๆ ของผู้ให้เช่า  23. เอกสารแนบท้ายฉบับนี้ถือเป็นส่วนหนึ่งของข้อตกลงและเงื่อนไขฉบับนี้ และจะมีผลเสมือนหนึ่งว่าได้ระบุไว้ในเอกสารหลักของข้อตกลงและเงื่อนไข และการอ้างถึงข้อตกลงและเงื่อนไขรวมการอ้างถึงเอกสารแนบท้ายต่างๆ ด้วย |